బడిపంతులు (1958 సినిమా)

బడిపంతులు 1958, జూన్ 19న విడుదలైన తెలుగు సినిమా.http://ghantasalagalamrutamu.blogspot.in/2012/04/1958_17.html ఇది కన్నడ సినిమా స్కూల్ మాస్టర్ కు తెలుగు డబ్బింగ్. బి. ఆర్. పంతులు, ఎం. వి. రాజమ్మ, శివాజీ గణేశన్, షావుకారు జానకి, బి. సరోజాదేవి మొదలగు వారు నటించిన ఈ చిత్రానికి సంగీతం టి. జి. లింగప్ప సమకూర్చారు .
నటీనటులు
 బి.ఆర్.పంతులు
 రాజమ్మ
 శివాజీ గణేశన్
 జానకి
 ఉదయకుమార్
 బి.సరోజాదేవి
 సూర్యకుమార్
 డిక్కీ మాధవరావు
 నరసింహరాజు 
 కాంచన 
 బాలకృష్ణ 
 జెమిని గణేశన్

సాంకేతిక వర్గం
 దర్శకత్వం: బి.ఆర్.పంతులు
 మాటలు, పాటలు:రావూరు సత్యనారాయణరావు
 సంగీతం : టి. జి. లింగప్ప 
 నేపథ్య గాయకులు:పిఠాపురం నాగేశ్వరరావు, ఎ.ఎం.రాజా, కె.జమునారాణి, ఎ.పి.కోమల, ప్రతివాది భయంకర శ్రీనివాస్, పులపాక సుశీల, కె.రాణి, టి.జి.లింగప్ప, శూలమంగలం రాజ్యలక్ష్మి 
 ఛాయా గ్రహణం: డబ్ల్.యు.ఆర్.సుబ్బారావు 
 ఎడిటింగ్: దేవరాజన్ 
 నిర్మాత: బి.ఆర్.పంతులు 
 నిర్మాణ సంస్థ: పద్మిని పిక్చర్స్ 
 విడుదల:19:06:1958.
కథ
గంగిగోవు లాంటి బడిపంతులు ఆ ఊరి బడిని నడిపే పంచాయితీ ప్రెసిడెంటు అక్రమాలను ఎదిరించి కష్టాలను తెచ్చుకుంటాడు. ఆ దుష్టుడు పగబూని ఈయన ఇంటికి నిప్పంటించి ధ్వంసం చేస్తాడు. అప్పుడు బడిపిల్లలే చందాలు వేసి స్వయంగా పనిచేసి ఇంటిని కట్టియిస్తారు. పంతులు గారి పిల్లలిద్దరూ పెద్దవారై చెరో పిల్లని పెళ్ళి చేసుకుంటారు. చిన్న కోడలు తండ్రే ఆయనమీద పగబూనిన పంచాయతీ ప్రెసిడెంటు. అతడు ఐదారుసార్లు చెంపలేసుకుని, క్షమాపణలు చెప్పి, పంతులు సహాయం పొందుతూ కూడా ఎప్పటికప్పుడు పగసాధించాలని ప్రయత్నిస్తుంటాడు. దానికి తోడు పిల్లల చదువులకి, కూతురు పెళ్లికీ చేసిన అప్పులు తడిసి మోపెడై ఆయనమీద పడుతుంది. ఈ సమయంలో ఆదుకోవలసిన అతని కొడుకులు ఇద్దరూ చేతిలో డబ్బు వుండి కూడా తప్పించుకు తిరుగుతారు. తల్లినీ తండ్రినీ విడదీసి చెరొకరినీ పంచుకుంటారు. గత్యంతరం లేక ఆ వృద్ధులు ఇద్దరూ ఒకరు పెద్ద కొడుకు పంచన, మరొకరు చిన్న కొడుకు వద్ద జీవించవలసి వచ్చి తీవ్రమైన మానసిక క్షోభకు గురి అవుతారు. బడిపిల్లలు ప్రేమతో కట్టించి ఇచ్చిన ఇల్లును అమ్మడానికి పంతులుకు ఇష్టం వుండదు. చివరకు ఆయన ప్రియశిష్యుడు ఒకడు ఆయనమీద గౌరవంతో తన భార్యనగలు అమ్మి ఇంటిని కొని తిరిగి గురుదక్షిణగా పంతులకు అప్పగిస్తాడు.

పాటలు
 అతి మధురం అనురాగం జీవన సంశీరాగం విమలతరపై - రచన: రావూరు సత్యనారాయణరావు, గానం. ఎ. ఎం. రాజా, కె. జమునారాణి 
 ఈ పూలగాలిలోన చిగురాకు మేడలోన సొంపైన రాగమాల - రచన: రావూరి సత్యనారాయణరావు, గానం. ఎ. పి. కోమల, కె.రాణీ
 ఉండాలి సంపాదన జగతి  తెలివున్న మానిస సిరిఉంటె చాలు - రచన: రావూరు సత్యనారాయణరావు ,గానం . పి. బి.శ్రీనివాస్, పి. సుశీల 
 క్షేమసాగరా లోకపాలనా హేనమోస్తు నమోస్తుతే - రచన: రావూరు సత్యనారాయణరావు , గానం. టి. జి. లింగప్ప, ఎ. పి. కోమల, కె. రాణి 
 జాగేల ఆనంద మందీయరా జవరాలరా నీ దానరా - రచన: రావూరు సత్యనారాయణ, గానం.శూలమంగలం రాజ్యలక్ష్మి
 నీవు నేనూ జోడూ ఈ ఎద్దుల సక్కెత చూడు ఎండా వానా అనక - రచన: రావూరు సత్యనారాయణరావు, గానం . పిఠాపురం , శూల మంగళం రాజ్యలక్ష్మి 
 పదండోయ్ పదండోయ్ పదండోయ్ గురుసేవయే సర్వోదయం - రచన: రావూరు సత్యనారాయణరావు ,గానం . ఎ. పి. కోమల, కె. రాణి 
 భామను జేరవా గోపాలా  బృందావనిలో మేలౌరా - రచన: రావూరు సత్యనారాయణ రావు , గానం. శూలమంగలం రాజ్యలక్ష్మి 
 రంపాన వదినౌ సంబరమే ( రామాయణం నాటకం )- రచన: రావూరు సత్యనారాయణరావు, గానం. ఎ. పి. కోమల 
 రాధా మాధవ వినోదలీల నాలో పరువిను ప్రేమ విలాస - రచన: రావూరు సత్యనారాయణరావు ,గానం . పి. బి.శ్రీనివాస్, పి.సుశీల .

మూలాలు

వర్గం:కాంచన నటించిన సినిమాలు
వర్గం:బి.సరోజాదేవి నటించిన సినిమాలు
వర్గం:తెలుగు డబ్బింగ్ సినిమాలు